邓光祚，字日昌，广东韶州府曲江县人。明朝政治人物、进士出身。万历十七年（1589年）登己丑科进士，授当涂县知县，有惠政，去任日士民立祠尸祝。行取礼部精膳司主事，册封周藩，歴员外郎，调吏部稽勲司员外，升文选司郎中。一日朝参侍班，黄门柱史欲越其上，光祚执笏毅然曰：吏部九卿之长，部郎科道之先。竟不可夺。适同僚有以墨败者，憾不为援，因搆之，怡然自若。掌铨事竣，当晋京卿。光祚曰：士贵知止。遂引疾归。歴官十五年，遗俸仅四十金，闻者莫不叹其贞介。